CELEX: 32008R0618
Language: et
Date: 2008-06-27 00:00:00
Title: Komisjoni määrus (EÜ) nr 618/2008, 27. juuni 2008 , millega kohandatakse AKV protokolli ja Indiaga sõlmitud kokkuleppe kohaselt imporditava roosuhkru kohustuslikke tarnekoguseid tarneperioodiks 2007/2008

28.6.2008   
            
            
               ET
            
            
               Euroopa Liidu Teataja
            
            
               L 168/17
            
         
      KOMISJONI MÄÄRUS (EÜ) nr 618/2008,
   27. juuni 2008,
   millega kohandatakse AKV protokolli ja Indiaga sõlmitud kokkuleppe kohaselt imporditava roosuhkru kohustuslikke tarnekoguseid tarneperioodiks 2007/2008
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 20. veebruari 2006. aasta määrust (EÜ) nr 318/2006 suhkrusektori turgude ühise korralduse kohta, eriti selle artiklit 31, (1)
   
   ning arvestades järgmist:
   
               (1)
            
            
               Komisjoni 28. juuni 2006. aasta määruse (EÜ) nr 950/2006 (milles sätestatakse üksikasjalikud rakenduseeskirjad suhkrutoodete impordi ja rafineerimise jaoks teatavate tariifikvootide ja sooduslepingute alusel turustusaastatel 2006/2007, 2007/2008 ja 2008/2009) (2) artikliga 12 on ette nähtud üksikasjalikud eeskirjad, mis käsitlevad AKV protokollile ja Indiaga sõlmitud kokkuleppele alla kirjutanud riikidest imporditavate CN-koodi 1701 alla kuuluvate ja valge suhkru ekvivalendina väljendatud toodete tollimaksu nullmääraga tarnimise kohustuse kehtestamist.
            
         
               (2)
            
            
               Kõnealused kogused 2007/2008. turustusaastaks on kindlaks määratud komisjoni 28. jaanuari 2008. aasta määrusega (EÜ) nr 77/2008, millega määratakse kindlaks kohustuslikud impordiks mõeldud roosuhkru tarnekogused AKV protokolli ja Indiaga sõlmitud kokkuleppe alusel tarneperioodiks 2007/2008. (3)
               
            
         
               (3)
            
            
               AKV protokolli artikli 7 lõigetes 1 ja 2 on kehtestatud üksikasjalikud eeskirjad, mida kohaldatakse juhul, kui AKV riik ei tarni kokkulepitud kogust.
            
         
               (4)
            
            
               Barbadose, Kongo, Kenya, Madagaskari ning Trinidad ja Tobago pädevad asutused teatasid komisjonile, et nad ei suuda oma kokkulepitud kogust täielikult tarnida ning et nad ei soovi saada täiendavat tarneperioodi.
            
         
               (5)
            
            
               Pärast konsulteerimist asjaomaste AKV riikidega tuleb tarneperioodil 2007/2008 ettenähtud tarne teostamiseks jaotada tarnimata kogus ümber.
            
         
               (6)
            
            
               Seega tuleb tunnistada kehtetuks määrus (EÜ) nr 77/2008 ja kohandada tarneperioodiks 2007/2008 ettenähtud kohustuslikke tarnekoguseid kooskõlas määruse (EÜ) nr 950/2006 artikli 12 lõikega 1 ja lõike 2 punktiga c.
            
         
               (7)
            
            
               Määruse (EÜ) nr 950/2006 artikli 14 lõikega 2 on ette nähtud, et kõnealuse artikli lõiget 1 ei kohaldata sellise koguse suhtes, mis on ümber jaotatud vastavalt AKV protokolli artikli 7 lõikele 1 või 2. Käesoleva määruse kohaselt ümber jaotatud kogus tuleks seepärast importida enne 30. juunit 2008. Võttes arvesse ümberjaotamise kohta tehtud hilist otsust ja impordilitsentside taotlemiseks võimaldatud aega, ei ole siiski võimalik kõnealusest tähtajast kinni pidada. Seepärast tuleks määruse (EÜ) nr 950/2006 artikli 14 lõiget 1 kohaldada ka käesoleva määruse kohaselt ümber jaotatud koguse suhtes.
            
         
               (8)
            
            
               Käesoleva määrusega ette nähtud meetmed on kooskõlas suhkruturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   AKV protokollile ja Indiaga sõlmitud kokkuleppele alla kirjutanud riikidest imporditavate CN-koodi 1701 alla kuuluvate ja valge suhkru ekvivalendina tonnides väljendatud toodete kohustuslikke tarnekoguseid tarneperioodiks 2007/2008 iga asjaomase ekspordiriigi jaoks kohandatakse vastavalt käesoleva määruse lisale.
   Artikkel 2
   Erandina määruse (EÜ) nr 950/2006 artikli 14 lõikest 2 tuleks kõnealuse määruse artikli 14 lõiget 1 kohaldada käesoleva määruse kohaselt ümber jaotatud ja pärast 30. juunit 2008 imporditud koguse suhtes.
   Artikkel 3
   Määrus (EÜ) nr 77/2008 tunnistatakse kehtetuks.
   Artikkel 4
   Käesolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. juuni 2008
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 58, 28.2.2006, lk 1. Määrust on viimati muudetud määrusega (EÜ) nr 1260/2007 (ELT L 283, 27.10.2007, lk 1).
   
      (2)  ELT L 178, 1.7.2006, lk 1. Määrust on viimati muudetud määrusega (EÜ) nr 371/2007 (ELT L 92, 3.4.2007, lk 6).
   
      (3)  ELT L 24, 29.1.2008, lk 6.
   
      LISA
      AKV protokollile ja Indiaga sõlmitud kokkuleppele alla kirjutanud riikidest imporditavad valge suhkru ekvivalendina tonnides väljendatud soodussuhkru kohustuslikud tarnekogused tarneperioodiks 2007/2008
      
                  AKV protokollile ja Indiaga sõlmitud kokkuleppele alla kirjutanud riigid
               
               
                  Kohustuslikud tarnekogused 2007/2008
               
            
                  Barbados
               
               
                  27 464,3
               
            
                  Belize
               
               
                  69 615,98
               
            
                  Kongo
               
               
                  0,00
               
            
                  Elevandiluurannik
               
               
                  10 123,12
               
            
                  Fidži
               
               
                  162 656,25
               
            
                  Guyana
               
               
                  191 368,87
               
            
                  India
               
               
                  9 999,83
               
            
                  Jamaica
               
               
                  148 003,16
               
            
                  Kenya
               
               
                  2 045,07
               
            
                  Madagaskar
               
               
                  6 249,50
               
            
                  Malawi
               
               
                  24 367,72
               
            
                  Mauritius
               
               
                  476 789,70
               
            
                  Mosambiik
               
               
                  5 965,92
               
            
                  Uganda
               
               
                  0,00
               
            
                  Saint Kitts ja Nevis
               
               
                  0,00
               
            
                  Suriname
               
               
                  0,00
               
            
                  Svaasimaa
               
               
                  126 027,92
               
            
                  Tansaania
               
               
                  9 672,60
               
            
                  Trinidad ja Tobago
               
               
                  0,00
               
            
                  Sambia
               
               
                  11 865,01
               
            
                  Zimbabwe
               
               
                  37 660,14
               
            
                  KOKKU
               
               
                  1 319 875,62